שופיפיי (באנגלית: Shopify) היא חברה קנדית לתוכנת מסחר אלקטרוני, המבוסס על תשלום דמי מנוי חודשיים, להפעלת חנות מקוונת באינטרנט. החברה שבסיסה אוטווה, אונטריו, מפתחת תוכנות מחשב באינטרנט עבור חנויות קמעונאיות ומערכות של נקודת מכירה.
שופיפיי מציעה לקמעונאים ועסקים קטנים חבילת שירותים הכוללת שירות תשלומים, ניהול לוגיסטיקה ומוצרים, בניית מסד לקוחות, כלים לניהול משלוחים ושירות לקוחות, אופציות סליקת אשראי ועוד.
היסטוריה.
שופיפיי נוסדה בשנת 2004 על ידי טוביאס לוטקה (), דניאל ווינאנד וסקוט לייק. לאחר שניסו לפתוח חנות למכירת ציוד סנובורד בשם סנואודוויל הם לא היו מרוצים מהפתרונות הקיימים בשוק להקמת חנויות אונליין. לוטקה, שהוא מתכנת מחשבים במקצועו החליט לבנות פלטפורמה לחנות אינטרנט בעצמו, חנות מקוונת למכירת ציוד גלישת שלג.
לוטקה השתמש במערכת בקוד פתוח Ruby on Rails כדי לבנות את החנות המקוונת Snowdevil למכירת ציוד סנובורד, והשיק אותה לאחר חודשיים של פיתוח. לאחר מכן בעקבות החנות Snowdevil המייסדים השיקו את הפלטפורמה שופיפיי ביוני 2006.
ביוני 2009, שופיפיי השיקה את ה-API של שופיפיי ו-App Store. ה-API מאפשר למפתחים ליצור יישומים עבור שופיפיי חנויות מקוונות, ואז למכור אותם בחנות היישומים הייחודית של שופיפיי Shopify App Store. מספר חברות פיתחו יישומים המשתלבים עם שופיפיי.
באפריל 2010 השיקה שופיפיי אפליקציה חינמית לאייפון ב-App Store. האפליקציה של שופיפיי מאפשרת לבעלי חנויות להציג ולנהל את החנויות שלהם ממכשירי iOS. בשנת 2010, שופיפיי, הכריזו על -Build-A-BUSINESS-תחרות עסקית, שבה המשתתפים יוצרים את העסק שלהם באמצעות פלטפורמת המסחר שופיפיי.הזוכים בתחרות קיבלו פרסים כספיים והדרכה צמודה ממנטורים עסקיים ויזמים, כגון ריצ'רד ברנסון, אריק ריס ואחרים. Shopify זכתה בתואר המכובד במגזין אוטווה עסקים כאחת החברות שצמחו הכי מהר ב-2010. החברה קיבלה 7 מיליון דולר בסבב גיוס הכספים הראשוני בדצמבר 2010. בסבב המימון השני שלה בסדרה גייסה החברה 15 מיליון דולר באוקטובר 2011.
בפברואר 2012 שופיפיי רכשה את Select Start Studios Inc S3, חברת פיתוח תוכנה לניידים, יחד עם 20 המהנדסים והמעצבים של החברה. באוגוסט 2013, שופיפיי רכשה את חברת ג'ט קופר, שהוא סטודיו לעיצוב המונה 25-עובדים המבוסס בטורונטו.
באוגוסט 2013, שופיפיי הודיעה על השקת Shopify Payments, אשר איפשרה לסוחרים לקבל כרטיסי אשראי ללא צורך בחיבור חברת צד שלישי לקבלת תשלומים. כמו כן, החברה הודיעה על ההשקה של "אייפד קופה" המאפשר לבעלי אייפד לקבל תשלומים של כרטיסי אשראי. בסבב גיוס הכספים בסדרה ג' גייסה החברה 100 מיליון דולר בדצמבר 2013.
עד 2014, הפלטפורמה אירחה כ-120,000 קמעונאים מקוונים, והגיעה למקום ה- #3 ב - Deloitte's Fast50 בקנדה, כמו כן הגיעה גם למקום ה- #7 ב-Deloitte' s Fast 500 של צפון אמריקה. Shopify הרוויחה $105 מיליון דולר בהכנסות ב-2014, פי 2 מהשנה הקודמת.
ב-14 באפריל 2015, שופיפיי הגישה בקשה עבור הנפקה בבורסת ניו-יורק ובורסת טורונטו תחת הסמלים "SHOP" ו-"SH". Shopify הונפקה לציבור ב-21 מאי, 2015, בהופעת הבכורה של המניה בבורסה בניו יורק, המניה של שופיפיי נסחרה ב-28 דולר, ב-60% יותר מאשר ההצעה הראשונית שהייתה USD$17, עם ההנפקה גויסו יותר מ-131 מיליון דולר.
בספטמבר 2015, אמזון הודיעה כי היא סוגרת את אמזון Webstore, שירות עבור סוחרים, ובחרה בשופיפיי כספק השירות המועדף עליה; בעקבות זאת מניית Shopify קפצה ביותר מ-20% .
ב-3 באוקטובר 2016, שופיפיי רכשה Boltmade.
בנובמבר 2016, שופיפיי החלה שותפות עם Paystack אשר אפשרה לקמעונאים מקוונים מניגריה לקבל תשלומים מלקוחות ברחבי העולם.
ב-22 בנובמבר 2016, שופיפיי השיקה את פרנזי - יישום לניידים המיועד לשפר את מהירות המכירה והקנייה בחנות.
לשופיפיי חנות תבניות עיצוב בחינם ובתשלום המאפשרת לבעלי חנות האינטרנט לקבוע את מראה החנות על ידי רכישה של תבניות עיצוב.
ב-5 בדצמבר 2016, שופיפיי רכשה סטודיו לפיתוח למכשירים ניידים Tiny Hearts Ltd. הבניין בו נמצא הסטודיו הפך למשרד מחקר ופיתוח לשופיפיי.
בינואר 2017, שופיפיי הכריזה על הסכם אינטגרציה עם חברת אמזון, שתאפשר לסוחרים שלה למכור באמזון, דרך חנויות השופיפיי שלהם. המניה של שופיפיי זינקה בכמעט 10% בעקבות הכרזה זו.
ב־11 במאי 2017 שופיפיי קנתה את חברת אוברלו (באנגלית: Oberlo). אוברלו מפעילה תוסף דרופשיפינג המחבר בין סוחרי שופיפיי לספקים השולחים מוצרים ישירות לבית הלקוח. החברה נרכשה בסכום של 15 מיליון דולר.
באוקטובר 2018, שופיפיי פתחה את המיקום הפיזי הראשון שלה בלוס אנג'לס. המקום הציע שיעורי לימוד, "בר גאונים" (באנגלית: ) בעבור חברות המשתמשות בפלטפורמת שופיפיי ובסדנאותיה.
בתאריך 22 במרץ 2019, שופיפיי ופלטפורמת השיווק בדואר אלקטרוני MailChimp, סיימו את הסכם השותפות ביניהם בעקבות מחלוקת ביחס לפרטיות ואיסוף מידע מלקוחות.
בתאריך 14 באוגוסט 2019, שופיפיי השיקה את "שופיפיי צ'אט", מאפין (פיצ'ר) אשר מאפשר לסוחרים לקיים שיחות בזמן אמת עם לקוחות שמבקרים בחנות השופיפיי שלהם.
בתאריך 12 בדצמבר 2019, שופיפיי איפשרה לסוחרים למכור במס' שפות, באמצעות שילוב של תוכנות צד שלישי לתרגום.
בתאריך 28 בינואר 2020, שופיפיי הכריזה על התרחבות החברה ועל כוונתה להעסיק 1,000 עובדים נוספים בוונקובר קנדה, בבניין בן 4 קומות ובשטח של 21,336 מטר רבוע.
בתאריך 21 בפברואר 2020, שופיפיי הכריזה כי היא מצטרפת לאיגוד ליברה (באנגלית: Libra), בהובלתה של חברת פייסבוק במטרה ליצור את מטבע הדיגיטל ליברה, כדי לסייע בבניית רשת תשלום חדשה.
בתאריך 11 במרץ 2020, בעקבות התפרצות מגפה הקורונה, שופיפיי הודיעה כי היא נותנת לכל 5,000 עובדיה ברחבי 11 מדינות, מענקים בגובה 1,000 דולר כל אחד, כדי שיוכלו לרכוש מוצרים נדרשים לצורך מעבר לעבודה מהבית.
בתאריך 18 ביוני 2020, מניית שופיפיי מזנקת ב-6% בעקבות הכרזת חברת RBC כי היא מעלה את מחיר היעד של המניה ל-1000 דולר מ-825 דולר. בעקבות המגפה, "דפוסי הפעולה של הקונה השתנו ללא היכר", כך הסבירו בחברת RBC.
הקבלה.
מאז השקתה, שופיפיי הייתה אהודה מאוד על מגזינים אינטרנטיים כגון CNET, המשבחים את הפלטפורמה של שופיפיי כ-"נקייה, פשוטה, וקלה לשימוש." וכמו כן בפרסומים דומים ב"וול סטריט ג'ורנל", ה"ניו-יורק טיימס",THE SUN ונקובר, "הפיננסי פוסט", TechCrunch, ו-Mashable.
שופיפיי קיבלה תשבחות והמלצות ברשימה המכובדת של FAST COMPANY שזו הרשימה של רוב החברות החדשניות של 2012. ב-2013, Shopify הומלצו ברשימת הנבחרים על ידי CNBC's Disrupter 50.
גודל שוק בעולם.
בפברואר 2020, החברה מפיצה את דוחותיה הכספיים לשנת 2019 ומדווחת כי מעל 1,000,000 סוחרים מבצעים שימוש בפלטפורמה שלה, ברחבי 175 מדינות בעולם נכון לסוף שנת 2019, כאשר ממשק הפלטפורמה מתורגם ל-13 שפות שונות. החברה אחראית למעל 319 מיליארד דולר של פעילות עסקית כלכלית בעולם.
החברה דיווחה כי בשנת 2019, 300 מיליון קונים רכשו מוצרים בחנויות שופיפיי (עלייה של 37% בהשוואה לשנה אשתקד). עם הכנסות של מעל 60 מיליארד דולר (עלייה של 47% בהשוואה לשנה אשתקד). בשנת 2019.
גודל שוק בישראל.
נכון לאוקטובר 2020, יש בישראל 2,295 חנויות שופיפיי (אשר הוקמו על ידי אזרחים ישראלים). מתחילת שנת 2020 ועד לתאריך 19.10.2020 נבנו 776 חנויות והמספר צפוי להמשיך לעלות עד סוף השנה. רוב החנויות פונות לקהל הלועזי, עם סיומת של com. (כ-63% מכלל החנויות) ורובן בתחום ההלבשה (כ־25%).
ביקורת.
שופיפיי קיבלה ביקורת על כך שאיפשרו למגזין השנוי במחלוקת חדשות ברייטברט לארח חנות על הפלטפורמה שלה. ביקורת זו הגיעה גם מכמה עובדים של שופיפיי המתנגדים לכך. מנגד, נמתחה ביקורת על המבקרים על ניסיון לסתימת פיות וניסיון להטיית הפלטפורמה לטובת אינטרסים זרים.
הגבלות.
החברה מגבילה ואינה מאפשרת למכור מוצרים שאינם חוקיים או שאינם עומדים בקוד האתי שלה או שעומדים בניגוד לתקנות חברות מסחריות ששותפות עימה. לדוגמה, החברה אינה מאפשרת למכור באמצעות הפלטפורמה שלה, סוגים שונים של נשק לירי, זיופים וחיקויים של מותגים, מוצרים המשמשים להימורים, מוצרי פורנוגרפיה, תרופות וסמים, סימוני לייקים בפייסבוק, עוקבים ברשת אינסטגרם וכיוצא בזה.
קישורים חיצוניים.
https://en.wikipedia.org/wiki/Shopify אתר רשמי
שעון נוכחות ביומטרי
תום טיליס
תומאס רונלד "תום" טיליס (באנגלית: Thomas Roland "Thom" Tillis; נולד ב-30 באוגוסט 1960) הוא פוליטיקאי אמריקאי מהמפלגה הרפובליקנית המכהן כסנאטור בסנאט של ארצות הברית מטעם מדינת קרוליינה הצפונית החל משנת 2015. הוא היה נציגו של מחוז מקלנבור בבית הנבחרים של קרוליינה הצפונית ובהמשך הוא כיהן גם כיושב ראש בית הנבחרים. טיליס היה גם מועמדה של המפלגה הרפובליקנית בבחירות לסנאט של ארצות הברית בשנת 2014 בקרוליינה הצפונית. הוא זכה בבחירות לסנאט והביס את הסנאטורית הדמוקרטית המכהנת, קיי הייגן.
עמדותיו של טיליס מוזהות עם עמדות תנועת מסיבת התה; הוא מתנגד לשכר מינימום, רוצה לבטל את מחלקת החינוך של ארצות הברית ואינו מאמין בהתחממות עולמית.
ביוגרפיה.